V Nestléju vedno upoštevamo strog higienski protokol in zagotavljamo, da so vsi izdelki varni in nekontaminirani. Ob upoštevanju trenutnih razmer smo ponovno ocenili vse svoje protokole ter uvedli dodatne ukrepe, s katerimi želimo zagotoviti, da vam in vašemu otroku nudimo varen izdelek. Če otroka hranite z našo otroško hrano ali našimi mlečnimi formulami, vaš otrok ni izpostavljen tveganju za okužbo s COVID-19. Toda če se odločite, da boste otroka hranili z mlečno formulo, je zelo pomembno, da upoštevate priporočena higienska pravila, tako kot pri dojenju. Nasvet Svetovne zdravstvene organizacije je naslednji: pred pripravo mlečne formule in stikom z otrokom si roke vsaj 20 sekund umivajte z vodo in milom. Tako boste zmanjšali tveganje za okužbo s stikom. Redno razkužujte/čistite vse potencialno kontaminirane površine. Istočasno zagotovite, da pripomočke in celotno opremo za hranjenje razkužite, očistite z raztopinami na osnovi alkohola ali ustrezno sterilizirate. Svetovna zdravstvena organizacija tudi priporoča, da če se ne počutite dobro, prosite nekoga drugega, da vam pomaga pri hranjenju otroka, če je mogoče. Zagotovite, da oseba, ki vam pomaga pri hranjenju, upošteva zgoraj navedena higienska pravila. Če vi ali nekdo drug v vašem gospodinjstvu kašlja ali ima druge respiratorne težave, je najbolje, da pri hranjenju ali skrbi za otroka nosite masko. Prepričajte se, da veste, kako je treba nositi masko in kako jo odstraniti z obraza. Če niste prepričani, je najbolje, da se posvetujete z družinskim zdravnikom.